**Buddhismen** (B) **i korte trekk**

**Frank Oterholt, høyskolelektor**

**Mandag i uke 4, 20. januar**

10.15 - 12.15 for BLU, heltid, kull B          Tema: Høytider i barnehagen (Eksempler fra Buddhisme m.m.)
13.15 – 15.00 for BLU, heltid, kull A        Tema: Høytider i barnehagen (Eksempler fra Buddhisme m.m.)

**Film for barn:** <https://www.youtube.com/watch?v=wt1z7Z1GZ50>

**Buddhisme**

Verdensreligion stiftet av Buddha i Nord-India på 400-tallet fvt.

Om lag **500 millioner mennesker**

(ca 7% av verdens befolkning) bekjenner seg til buddhismen.

**Kjerneområder**

Sør- og Sørøst-Asia, Himalaya, Tibet og Mongolia.

**B** er også spredt til Nord-Amerika og Europa.

**Buddhisme er**

* En religiøs og filosofisk lære
* Buddhismens **etikk** har satt et sterkt preg på de samfunnene den har vært i kontakt med.
* Buddhismen har vært den fremste formidleren av indisk sivilisasjon i Asia.
* En mektig kulturimpuls innen kunst, litteratur, filosofi og statsstyre gjennom 2500 år.

**Buddhismens «tre juveler»**

* Jeg tar min tilflukt til [Buddha](https://no.wikipedia.org/wiki/Buddha) (den opplyste)
* Jeg tar min tilflukt til [dharma](https://no.wikipedia.org/wiki/Dharma) (Buddhas lære)
* Jeg tar min tilflukt til [sangha](https://no.wikipedia.org/wiki/Sangha) (fellesskapet til munker og nonner, klosterlivet)

**Troslære**

* *Buddha vant «oppvåkning», som innebærer en erkjennelse av De fire edle sannheter****.***
* *Han oppnådde nirvana («utslukning»), som vil si at han ble fri fra all gjenfødelse (det endelige målet for alle buddhister).*

Buddhismen overtok den allmennindiske forestillingen om **karma**

(«gjerningenes lov»).

**Karma**

* *Karma* vil si moralsk årsakssammenheng (kausalitet).
* Den enkeltes livssituasjon blir sett som et resultat av gode og onde handlinger i tidligere liv.
* **Begjær**, eller «tørst», og **uvitenhet** gjør at man gjenfødes fra liv til liv.

**Anatman**

Anatman betyr *«ikke-sjel»*.

Mennesket har ingen evig eksisterende ”sjel” som vandrer rundt i samsara (livshjulet) i liv etter liv

**Samsara** (livshjulet)

”Livshjulet”, rundgangen av fødsel, død og ny fødsel.

**Nirvana** (fjerne seg fra menneskenes verden)

Det endelige målet for det religiøse liv er nirvana («utslukning»), en uforanderlig tilstand der alt begjær og all illusjon har opphørt. Den som har nådd nirvana, har kommet fri fra samsara (livshjulet), og blir ikke gjenfødt på nytt.

**De fire edle sannheter som Buddha erkjente, er:**

1. Sannheten om lidelsen: Alt er lidelse, alt er forgjengelig og alt er uten evigvarende vesen.
2. Sannheten om lidelsens opprinnelse, som er «tørst» etter sansegleder, eksistens eller tilintetgjørelse.
3. Sannheten om lidelsens opphør: Den opphører når «tørsten» slukkes og uvitenheten (først og fremst i form av forestillingen om et evig bestående «jeg») forsvinner.
4. Sannheten om veien til lidelsens opphør, som skjer ved at en følger den åttefoldige vei:

**Den åttefoldige vei har tre hovedpunkter:**

1. **Etikk:** avholde seg fra drap, tyveri, usannhet, rusdrikker og ukyskhet.
2. **Konsentrasjon:** meditasjon.
3. **Visdom:** klar innsikt i tilværelsens natur.

**To hovedretninger innen Buddhismen**

1. Theravada (fokus på eget liv)
2. Mahayana (fokus på andre)

**Theravada** («De eldstes lære»)

* Theravada legger vekt på at den enkelte skal oppnå nirvana gjennom meditasjon og intellektuell innsikt. ***Arhat*** er en som har blitt opplyst og nådd nirvana.
* **Samsara** (det evige kretsløp/Livshjulet) og **Nirvana** ble betraktet som virkelig eksisterende, diametralt motsatte størrelser.

Retningen er dominant i Sør- og Sørøst-Asia.

**Mahayana** (en yngre retning)

* *Bodhisattva-idealet* er viktig i Mahayana (*bodhi* = oppvåkning).
* En **bodhisattva** er enhver munk, nonne, lekmann eller lekkvinne som avlegger løfte om å strebe mot å bli en buddha, og dermed om å hjelpe alle levende vesener til å nå oppvåkning.
* ***Bodhisattva-idealet*** står i kontrast til den tidlige buddhismens (Theravada) frelsesmål for Buddhas disipler, nemlig det å bli en ***arhat*** (en som har blitt opplyst, nådd nirvana og fjernet seg fra menneskelivet). Innen mahayana-buddhismen kritiseres dette for å være et egoistisk mål.

**Klostervesenet**

Kontinuiteten i buddhismens historie utgjøres av den monastiske orden (sangha),

* Buddhismen ble fra første stund utbredt av munker, bhikkhu («tiggere»), som ble forsørget av legfolket.
* De omvandrende munkene dannet etter hvert permanente klostersamfunn.

Under keiser Ashoka (272–236 fvt.) fikk **B** stor utbredelse og ble også innført på Sri Lanka.

**Sangha** (klostervesenet) er en av buddhismens «tre juveler».

**Buddhismens «tre juveler»**

* Jeg tar min tilflukt til [Buddha](https://no.wikipedia.org/wiki/Buddha) (den opplyste)
* Jeg tar min tilflukt til [dharma](https://no.wikipedia.org/wiki/Dharma) (Buddhas lære)
* Jeg tar min tilflukt til [sangha](https://no.wikipedia.org/wiki/Sangha) (fellesskapet til munker og nonner, klosterlivet)

**Sangha** er buddhismens ordinerte munker og nonner, adskilt fra legfolket.

**Klosterlivet regler og rammer er stort sett likt i alle land.**

* Klostrene er institusjoner som opprettholder den religiøse praksisen blant folk: Utfører ritualer (ritualer er svært viktig i buddhismen, både for legfolk og for munker og nonner).
* Tar i mot pilegrimer (for eksempel i Adam’s Peak på Sri Lanka).
* Leser fra hellige skrifter (resitasjon).
* Munkene forretter begravelser (munkene ansees for å ha innsikt i gjenfødelsens (årsaks-) sammenheng/karma).

**Rituals of Dao - Østens mystikk**

Sml. Rituals of Dao – Kinesisk livsfilosofi om å oppnå balanse mellom Yin Og Yang, omgjort til en moderne salgsvare:

*”Dao is an ancient Chinese philosophy centred on achieving balance between Yin and Yang. This enables you to experience a harmonic flow where you’ll feel that everything is perfect; just as it is. Simply take the time to slow down ...”*

Se: <https://www.rituals.com/en-no/collection-story-dao.html>

**Utbredelse**

**10 land med det største antall buddhister**

Kina 244,1 18,2 prosent

Thailand 64,4 93,2 prosent

Japan 45,8¹ 36,2 prosent

Myanmar 38,4 80,1 prosent

Sri Lanka 14,4 69,3 prosent

Vietnam 14,3 16,4 prosent

Kambodsja 13,7 96,9 prosent

Sør-Korea 11,0 22,9 prosent

India 9,2 0,8 prosent

Malaysia 5,0 17,7 prosent

* Ifølge Statistisk sentralbyrå fantes det 17 351 registrerte buddhister i Norge i 2017.
* 2000 anslås å ha etnisk norsk bakgrunn

**Buddhismen som politisk kraft**

* Buddhismen har tette bånd til statsmakten i en rekke land og er statsreligion i blant annet Thailand.
* I Kina og Japan har buddhismen i enkelte perioder blitt utsatt for statlig undertrykking og forfølgelse.
* Buddhismen er av grunnleggende betydning for nasjonal identitet i Tibet (nobelprisvinneren Dalai Lama).
* På Sri Lanka er buddhismen identifisert med det singalesiske folkeflertallets kultur og er et viktig element i en militant nasjonalisme.
* En lignende kobling har i nyere tid vokst frem i Myanmar.

**Lær mer:**

<https://religioner.no/laeringsressurser/fagartikler/buddhismen-en-oversikt/>

**Ritualer og meditasjonstekniker**

[https://ndla.no/subjects/subject:44/topic:1:198120/topic:1:198002/resource:1:192309](https://ndla.no/subjects/subject%3A44/topic%3A1%3A198120/topic%3A1%3A198002/resource%3A1%3A192309)

**Litteratur og resurser**

Winje, Geir (2016), Cappelen Damm Akademisk. 1. utg., 3. oppl.

**Se:** Frank Oterholts hjemmeside: <http://frank.oterholt.be/> > Høgskolen i Østfold.

Film for barn om buddhismen: <https://www.youtube.com/watch?v=wt1z7Z1GZ50>

<https://isammeverden.cappelendamm.no/tekst.html?tid=1417817&sek=1150596>

**Frank Oterholt, høyskolelektor**